Rövid tájékoztató

Az INPP 1 éves, egyéni fejlesztői tanfolyamjáról

Az INPP egy éves, egyéni fejlesztői továbbképzése egy naptári évre elosztott négy, egymásra épülő, egyenként 6 napos (3-3 hétvége) modulból áll. A modulok között írásos és gyakorlati házi feladatok megoldása szükséges.

A képzés struktúrája és tartalma szorosan követi az INPP UK anyaintézetének világszerte egységesen alkalmazott rendszerét, de ára a magyar viszonyokra lett kialakítva.

Várható kezdet: 2020. Január 18. A dátumok a honlapon lesznek olvashatók

Képzés nyelve: magyar

Szakirodalom: magyar és angol

További részletek: A kiírást követően egy információs csomag írásban kérhető lesz, amely tartalmazza a teljes Syllabus és tanfolyam árát is, amely modulonként lesz fizetendő.

Részvételi feltételek:

* Egészségügyi – biológiai, anatómiai, pszichológiai, idegrendszeri működési, korai fejlődési, mozgásfejlődési – alapismeretek.
* Felsőfokú végzettség/szakképesítés, amely az oktatás, az egészségügy, gyógypedagógia, orvostudomány vagy a pszichológia területéhez, illetve ezek társtudományaihoz köthető;
* Illetve olyan személyek, akik önálló szakemberként dolgoznak e területeken.
* Ide tartoznak még a mozgásterapeuták, fizikoterápiás szakemberek, valamint egyéb, a készség- és beszédfejlesztés területén működő szakemberek;
* Minimum 3 éves szakmai tapasztalat, gyakorlat az adott szakterületen;
* 2 írásos ajánlás a munkaadótól ill. szakmai szövetségtől;
* Továbbá az illetőnek rendelkeznie kell a megfelelő
* szakmai tapasztalattal és pszichológiai felkészültséggel az INPP módszer önálló

alkalmazásához,

* jártassággal a társszakmák és kiegészítő terápiák területén,
* fizikai stabilitással és mentális egészségi állapottal ahhoz, hogy az INPP Gyakorlatokat napi rendszerességgel, nagy precizitással bemutassa és betanítsa
* Mivel a magyar nyelvterület behatárolja a módszerrel kapcsolatos (elsősorban angol nyelvű) szakirodalom elsajátítását, további feltétel tehát, hogy a jelentkezők ismerjék Sally Goddard Blythe magyarul megjelent könyveit (Medicina kiadó);
* **Elvégezték az INPP módszer óvodai/iskolai keretek között végezhető csoportos alkalmazását ismertető, 3 napos (I-II modul) Felismerő tanfolyamát és érvényes tanúsítvánnyal rendelkeznek;**
* Aláírják és betartják az Etikai Kódexet.

Az INPP módszer egész embert kíván. A módszerrel való megismerkedést a szakirodalommal, a tájékoztató előadásokon való részvétellel, a csoportos program elsajátításával és hospitálással tanácsos kezdeni.

Magda Zweegman - Kocsis

INPP UK - NL - HU
Magyarországi Területi Vezető és Oktató 2019